## El Circuit Ricardo Tormo celebra el Campionat d’Automobilisme RACE de Velocitat

*** S’han programat un total de huit carreres amb accés lliure al pàdoc i a la tribuna de boxs
* La copa Saxo 8v, el GTI Trophy i les divisions 1 i 2 del Campionat RACE de Turismes componen el programa**

El [Circuit Ricardo Tormo](https://www.circuitricardotormo.com/el-circuit-ricardo-tormo-celebra-el-sabado-el-campeonato-race-de-velocidad/) celebra el dissabte 26 d’abril la segona cita de la temporada del Campionat RACE de Velocitat, la prova que engloba la Saxo Trophy’ Jarama RACE, el GTI Trophy i el Campionat RACE de Turismes.

Es tracta d’un dels certàmens automobilístics amb més pilots inscrits del panorama nacional, en el qual es reunixen pilots aficionats i jóvens talents de les competicions de turismes.

El divendres 25 estarà destinat a realitzar entrenaments per a preparar les dos classificacions i dos carreres de 25 minuts més una volta que es disputaran el dissabte 26. En total huit carreres que començaran a les 11:50 hores i acabaran a les 17:35 hores.

Els aficionats tindran l’oportunitat d’accedir lliurement a les instal·lacions del Circuit, al pàdoc i a la tribuna de boxs per a vore les carreres.

El Campionat RACE de Velocitat està format per cinc jornades de competició en els traçats espanyols de Navarra, de Motorland Aragó i dos cites en el circuit del Jarama.

Este certamen de nova creació compta amb el suport de la Reial Federació Espanyola d’Automobilisme (RFEdA) i del Reial Automòbil Club d’Espanya (RACE) que compta amb una gran tradició en l’organització d’esdeveniments esportius.

Fecha: 23/04/2025